**Чрез**

**Председателя на Общински съвет – Русе**

**До Кмет на Община Русе**

**П И Т А Н Е**

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл.104 от Правилника за организацията и дейността на Общински съвет - Русе, неговите комисии и взаимодействието им с общинската администрация

**от Орлин Дяков,**

**общински съветник от групата на ПП ГЕРБ**

**в Общински съвет – Русе**

**ОТНОСНО: ПОСТОЯННА ИЗЛОЖБА „ОТРАЖЕНИЯ ОТ МИНАЛОТО: ИСТОРИЯТА НА РУСЕ ПРЕЗ ФОТОГРАФСКИЯ ОБЕКТИВ“ РАЗПОЛОЖЕНА В ПОДЛЕЗА НА КРЪГОВОТО ПРЕД СГРАДАТА НА МВР.**

Уважаеми господин Милков,

В подлеза на кръговото срещу сградата на МВР има разположени стари снимки на Русе. Информационна табела ни уведомява, че това е постоянна изложба “Отражения от миналото: Историята на Русе през фотографския обектив“. Около петте фотоса има нецензурни рисунки, други графити, които унищожават на практика смисъла на доброто начинание. Моите въпроси са:

1. Колко е финансирането на начинанието и считате ли, че петте снимки биха могли да се нарекат изложба.
2. Считате ли, че общината е извършила всичко необходимо на това място да се ситуира постоянна изложба.
3. В тази част на подлеза има ли видеонаблюдение за да се намалят вандалските прояви.

Очаквам писмен и устен отговар.

16.10.2024 г. С уважение:

/Орлин Дяков/